Efeze 5:21 Wat doen jy as jou man of vrou vir jou vertel dat bepaalde dingen in die huwelik nie goed gaan nie? As jou vrou haar aan jou op bepaalde punte vererg, as jou man voel dat hy nie regtig liefdevolle aandag meer kry nie. As duidelik word dat jullie oor die opvoeding van die kinders nie dieselfde dink nie. Ek sou nog baie ander dinge kon noem.
Is jou reaksie dan dat jy eintlik nie na die probleem wil kyk nie? Dit kan op verskillende maniere. Dit kan wees dat jy die probleem nog nooit eerder met jou man of vrou regtig bespreek het nie en nogtans dadelik sê dat dit beter is om nie meer saam verder te gaan nie. Dit kan ook so wees dat jy nie regtig aan die probleem wil werk nie. Jy sê: ek is nie lus nie en ons is getroud en dit beteken dat ons nie mag skei nie. Ook die laaste reaksie is nie die regte een nie. Dan gebruik ’n mens die HERE se goeie gebod om nie aan ’n probleem te gaan werk nie. As ons mooi lees wat de Gees in ons teks vir ons sê dan gaan dit daarom dat ons in liefde op mekaar betrokke is. Dat ons juis vanuit die woorde van Christus dat ‘wat die HERE saamgevoeg het deur ons nie geskei mag word nie’ saam na oplossings vir probleme soek. Dat jy jou daaraan nie onttrek deur jou op ’n verkeerde manier op die norm te beroep nie. Dit is dan juis roeping om saam in diepe eerbied in liefde en trou weer na mekaar te wil toegroei.